02/08/2021 | Administración LocalMunicipal
Cee
Bases para formalización dunha bolsa de emprego para substitución do posto de técnico especialista en Xardín de Infancia, en supostos de ausencia, incapacidade e situacións análogas da titular

ANUNCIO Mediante Resolución da Alcaldía número de data aprobáronse as bases para formación dunha bolsa de emprego para as substitución do posto: Técnico especialista en Xardín de Infancia (segundo RPT do Concello de Cee) en supostos de ausencia, incapacidade e situacións análogas da titular. Fanse públicas as citadas bases para o seu coñecemento e aos efectos de presentación de instancias para tomar parte no proceso selectivo. BASES PARA A FORMACIÓN DUNHA BOLSA DE EMPREGO PARA A SUBSTITUCIÓNS DO POSTO: TÉCNICO ESPECIALISTA EN XARDÍN DE INFANCIA (EGUNDO RPT DO CONCELLO DE CEE), EN SUPOSTOS DE AUSENCIA, INCAPACIDADE E SITUACIÓNS ANÁLOGAS DA TITULAR PRIMEIRA.–OBXECTO DA CONVOCATORIA. É obxecto das presentes bases regular o proceso de selección dun/ha especialista en xardín de infancia, para substitución en supostos de ausencia, incapacidade e situacións análogas da titular do posto, creándose unha bolsa de traballo da que formarán parte aqueles/as aspirantes que fosen seleccionados, co fin de cubrir ditas necesidades. A bolsa de emprego non xerará por si mesma dereito algún fronte ao Concello e, por tanto, non producirá relación xurídica algunha co mesmo. Só ten o efecto de poder ser chamado polo Concello segundo a orde obtida na bolsa de emprego, en caso de necesidade. O recurso á dita bolsa de emprego, para a incorporación do persoal laboral temporal pretendido, adecuarase e aterase aos criterios, requisitos, supostos e modalidades contractuais previstos pola normativa aplicable, ao efecto, en cada momento, e, concretamente, e segundo o marco normativo actualmente vixente, ao disposto nos artigos 11 do Texto Refundido da Lei do Estatuto Básico do Empregado Público (TRLEBEP) e 27 da LEPG; no Estatuto dos Traballadores; e no artigo 19. Catro da Lei de Orzamentos Xerais do Estado para o ano 2021 (ou previsións normativas concordantes e/ou substitutivas dos mesmos). Deberá figurar no expediente a descrición e xustificación da necesidade laboral cuxa cobertura se pretenda, acreditando a efectiva concorrencia dos supostos e circunstancias excepcionais que, segundo a normativa vixente no momento, permitirían a incorporación de persoal laboral temporal. Con acreditación, así mesmo, por parte da Intervención Municipal, da existencia de crédito adecuado e suficiente. Todas as referencias á Alcaldía contidas nas presentes bases específicas, entenderanse feitas ao órgano municipal que, de ser caso, e por delegación desta, teña asumido as competencias na materia. SEGUNDA.–RETRIBUCIÓNS. O convenio colectivo de aplicación para a categoría TECNICO ESPECIALISTA EN JARDIN DE INFANCIA XORNADA COMPLETA é o seguinte: PERSOAL LABORAL CONCELLO CEE, publicado no BOE/DOG, do 28/10/2002, e modificación publicada no Boletín Oficial da Coruña número 259 de 10/11/2008 (tablas salariais 2009 e 2010) e as modificacions establecidas polo gobierno (disminución salarial 5% publicada BOE N.º 126 de fecha 24-05-2010. Aumento salarial do 1% publicado BOE n.º 260 de fecha 30-10-2015, aumento salarial do 1% publicado no BOE n.º 174 de fecha 22-07-2017); aumento salarial 1,75% publicado BOE n.º 161 de fecha 4-07-2018 e aumento salarial do 2,25% para o ano 2019 publicado no BOE n.º 312 de fecha 27-12-2018, subida aplicable dende Xaneiro, e RDL de 24-12-2028 co aumento salarial para o ano 2019 do 0,25%, aplicable dende o mes de xullo. Aumento salarial do 2% para o ano 2020 RDL 2/2020 do 21-01-2020, aumento salarial do 0,9% para o ano 2021, publicado no BOE n.º 341 de fecha 31-12-2020. TERCEIRA.–ÁMBITO TEMPORAL DA BOLSA E MODALIDADE/DURACIÓN DO CONTRATO. A lista de agarda resultante deste proceso selectivo terá unha vixencia máxima de tres (3) anos. O inicio do prazo de vixencia computarase dende o día seguinte ao da publicación da relación definitiva de persoas candidatas que superasen o proceso selectivo, nos lugares indicados na base Décima. O contrato de traballo terá as seguintes características: Xornada completa de luns a venres en horario de 8.00 a 15.00 horas. Duración: en función da incidencia que deu lugar á substitución. En caso necesario, o horario poderá ser partido en xornada de mañá e tarde, adaptaranse ás necesidades do servizo. CUARTA.–PUBLICIDADE. O texto íntegro das bases reguladoras deste proceso selectivo e a súa convocatoria publicarase no Boletín Oficial da Provincia da Coruña (BOP). Así mesmo, publicaranse no taboleiro de anuncios, no Portal de Transparencia: https://sede.cee. gal/opencms/es/portal_transparencia/ e na páxina web municipal: www.cee. gal A publicidade das demais resolucións, actos e/ou comunicacións que se deriven do presente proceso selectivo e da constitución da bolsa de emprego resultante deste, e que se diten dentro do seu desenvolvemento, publicaranse no taboleiro de anuncios e na páxina web do Concello, sen prexuízo de calquera outro medio de difusión que, con carácter complementario, se considere oportuno. Así mesmo, garantirase ás persoas interesadas a posibilidade de acceso respecto da bolsa de emprego conformada tras a presente convocatoria e vixente en cada momento, mediante os medios que o fagan posible e con adecuación, en todo caso, ás previsións normativas aplicables ao respecto do dereito de acceso á información pública e da protección de datos de carácter persoal. QUINTA.–REQUISITOS DAS PERSOAS ASPIRANTES. Poderán tomar parte no presente proceso selectivo as persoas aspirantes que reúnan os requisitos que se indican a continuación: a) Nacionalidade: ter a nacionalidade española ou algunha outra que, consonte o disposto no artigo 52 da LEPG, permita o acceso ao emprego público. b) Idade: ter cumpridos os dezaseis (16) anos e non exceder, de ser o caso, a idade máxima de xubilación forzosa. c) Titulación: estar en posesión ou en condición de obter, antes do remate do prazo de presentación das instancias, algunha destas titulacións que a continuación se indican:  Técnico/a superior en educación infantil. Son equivalentes a este os seguintes títulos (segundo a D. A. 3.ª do Real Decreto 1394/2007, do 29 de outubro, polo que se establece o título de Técnico Superior en Educación infantil e se fixan as súas ensinanzas mínimas e o Decreto 226/2008, do 25 de setembro, DOG n.º 198, do 13/10/08): – Técnico/a especialista en xardíns de infancia, rama de servizos á comunidade, da Lei 14/1970, do 4 de agosto, xeral de educación e financiamento da reforma educativa. – Técnico/a especialista en educador infantil, rama de servizos á comunidade, da Lei 14/1970, do 4 de agosto, xeral de educación e financiamento da reforma educativa – Técnico/a superior en educación infantil, establecido polo Real Decreto 2059/1995, do 22 de decembro, cuxo currículo para Galicia foi establecido polo Decreto 86/1999, do 11 de marzo. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non será de aplicación ás persoas aspirantes que obtiveran o recoñecemento da súa cualificación profesional, no ámbito das profesións reguladas, ao abeiro das disposicións de dereito da Unión Europea. d) Capacidade: posuír a capacidade funcional para o desempeño das funcións que se deriven do posto a desempeñar. As persoas con diversidade funcional (con algunha discapacidade recoñecida), haberán de acreditar a discapacidade e a capacidade para desempeñar as tarefas ou funcións das prazas ás que aspiran, mediante a oportuna certificación do órgano correspondente. e) Habilitación: non ter sido despedida mediante expediente disciplinario de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No suposto de ser nacional doutro Estado, non atoparse inhabilitado/a ou en situación equivalente, nin ter sido sometido/a a sanción disciplinaria ou equivalente que impida no Estado de procedencia, o acceso ao emprego público nos termos anteriores. f) Compatibilidade: non estar incursa en causa de incompatibilidade de conformidade co previsto na Lei 53/1984, do 26 de decembro, de incompatibilidades do persoal ao servizo das Administracións Públicas. g) Estar en posesión do nivel de CELGA 4 ou equivalente ou estar en condicións de obtelo antes do remate do prazo de presentación das instancias. A dita acreditación do coñecemento de lingua galega realizarase de conformidade ao previsto na normativa de aplicación, con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia, nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega. En todo caso, e con arranxo ao previsto no artigo 51.2 da LEPG, as persoas aspirantes que non acrediten o coñecemento da lingua galega requirida ou non estean en condicións de obtelo dentro do prazo de presentación das instancias, deberán realizar unha proba específica de coñecemento de lingua galega, de conformidade ao previsto no apartado 9.1 letra B) da base Novena destas bases, e que cualificará á persoa aspirante como apta ou non apta. h) No caso de equivalencia, a mesma deberá ser recoñecida como tal pola administración compoetente en cada caso concreto e debidamente acreditada en tal sentido polo aspirante. Así mesmo, e para a súa acreditación no momento da contratación, os aspirantes deberán estar en posesión de: – Carnet de manipulador de alimentos de comedores escolares. – Certificado negativo oficial acreditativo de non estar inscrito no Rexistro Central de Delincuentes Sexuais. – Certificado médico, asinado por un/unha colexiado/a en exercicio, no que conste expresamente que teñen a capacidade funcional necesaria para o desempeño das funcións e tarefas correspondentes. Todos os requisitos esixidos deberán posuírse polas persoas aspirantes o día que finalice o prazo de presentación de instancias para o correspondente proceso selectivo. SEXTA.–FUNCIÓNS.  Definición de procesos e programación de actividades que favorezan o desenvolvemento global do neno de 0 a 3 anos, tendo en conta as competencias preofesionais para as que a habilita de conformidade coa normativa vixente.  Obter información e a posterior aplicación da mesma sobre procesos, programas e actividades de intervención con nenos de 0 a 3 anos.  Avaliar información sobre o proceso de desenvolvemento do neno e a aplicación dos programas, procesándoa para a súa posterior aplicación no proceso de aprendizaxe.  Elaborar informes que sexan necesarios para o adecuado desenrolo dos traballos co equipo de persoal da Gardería Municipal.  Programar e avaliar os procesos educativos e de atención preescolar.  Preparar, desenvolver e avaliar as actividades destinadas ó desenvolvemento de hábitos de autonomía e a atención das necesidades básicas.  Aportar o nivel profesional adecuado de coñecementos, de experiencia e de comportamento para a efectiva realización, no ámbito do seu servizo, de aquelas actividades para as que capacita especialmente a súa cualificación profesional, así como para a dirección, coordinación, planificación e execución dos diferentes traballos que se asignen a súa unidade ou ó servizo.  Controlar de conformidade con procedementos ou métodos previamente establecidos e fixados a execución dos traballos asignados o seu servizo que teñan que ser desenvoltos por un grupo de traballadores ou ben por un único traballador, colaborando na devandita execución se resulta necesario.  Dirixir e supervisar a actuación do grupo de traballo e dos seus componentes o dun traballador individualizado, adoptando as medidas necesarias para garantir a súa produtividade, resolvendo problemas operativos e continxencias que afecten ó traballo.  Executar directamente coas colaboracións que dispoña as operación ou traballos cualificados ou de maior especialización profesional, así como as que correspondan a súa categoría profesional.  Manter informado ó director da gardería da problemática, funcionamento e rendementos dos traballos ó seu cargo, do material e das instalacións asignadas, realizando periódicamente os partes ou informes que lle podan ser esixidos.  Calquera outra tarefa de xesión no marco da normativa vixente aplicable que lle podan corresponder de conformidad eco perfil e contido do posto, así como dentro da súa competencia e sempre que a súa titulación sexa habilitante conforme a normativa vixente, así como tarefas de colaboración que implican a percepción do concepto retribuído denominado Complemento de Dispoñibilidade, cando sexan necesarias para facilitar a operatividade municipal do servizo e da área de Benestar Social e Igualdade. SÉTIMA.–PRESENTACIÓN DE INSTANCIAS. As instancias para tomar parte neste proceso selectivo presentaranse conforme ao modelo que figura como Anexo I, no Rexistro Xeral do Concello, en horario de atención ao público de 9.00 a 13.30 horas, e no prazo de dez (10) días hábiles, que se contarán a partir do día seguinte ao da publicación das bases no BOP. Igualmente, ditas instancias poderanse presentar por calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Neste caso comunicarase ao Concello a remisión da instancia dentro do prazo de presentación de instancias por correo electrónico ao enderezo: correo@cee. gal, ou por calquera outro medio polo que quede debidamente acreditado, achegando copia do resgardo da presentación da instancia, indicando como asunto: BOLSA DE EMPREGO - TÉCNICO ESPECIALISTA EN XARDÍN DE INFANCIA. De non cumprirse co requisito da devandita comunicación, a instancia para tomar parte no proceso selectivo non será admitida, no caso de que se recibira con posterioridade á data de terminación do prazo sinalado nestas bases. Porén, transcorridos 10 días naturais seguintes ao da terminación do prazo de presentación, sen terse recibida a devandita instancia, esta non será admitida en ningún caso. Xunto coa dita instancia, que segundo o devandito anexo I incorpora unha declaración responsable do cumprimento dos requisitos de participación, as persoas aspirantes deberán achegar copia da seguinte documentación:  DNI, pasaporte ou documento de identificación equivalente e acreditativo da nacionalidade da persoa aspirante.  Titulación esixida para a praza convocada de conformidade co previsto na letra c) da base Cuarta das presentes bases específicas  Acreditación documental de posuír, de ser o caso, o coñecemento da lingua galega requirido, segundo o sinalado na letra g) da base Cuarta  As persoas aspirantes cunha discapacidade igual ou superior ao 33% deberán facelo constar na súa instancia e acreditalo cunha certificación dos órganos competentes da Consellería de Política Social e, de ser o caso, da Administración correspondente, na que se acredite o seu grao de discapacidade igual ou superior ao 33%. No momento da presentación da instancia deberán advertir, de ser o caso, se precisaran algún tipo de adaptación nas probas que se desenvolverán de conformidade co previsto na Orden PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. A adaptación de tempos levarase a cabo de conformidade co disposto na Orden PRE/1822/2006, do 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Cando a relevancia do documento no procedemento esíxao ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderá requirir a exhibición do documento ou da información orixinal. As persoas aspirantes quedan vinculadas aos datos que fagan constar na súa instancia, se ben os erros de feito que poidan advertirse poderán corrixirse ou repararse en calquera momento, ben de oficio, ben a instancia de parte. A non presentación da instancia en tempo e forma suporá a exclusión da persoa aspirante. OITAVA.–ADMISIÓN DAS PERSOAS ASPIRANTES E INICIO DO PROCESO SELECTIVO. Rematado o prazo de presentación de instancias, e no prazo máximo dun mes, a Alcaldía aprobará a lista provisional das persoas admitidas e excluídas, co motivo da exclusión, así como as persoas exentas e non exentas da realización do exercicio acreditativo do coñecemento da lingua galega, que se fará pública no taboleiro de anuncios e na web municipal: www.Cee. gal. As persoas excluídas, así como as omitidas na relación de admitidas ou excluídas, disporán dun prazo de DEZ (10) días hábiles, que comezará a contar dende o día seguinte ao da publicación da resolución no taboleiro e na páxina web municipal, para corrixir os defectos que motivaron a súa exclusión ou a súa omisión da lista de admitidas. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. De non se presentaren reclamacións dentro deste prazo, a lista provisional de persoas admitidas e excluídas elevarase a definitiva. A estimación ou desestimación das peticións de corrección entenderanse implícitas nunha nova resolución da Alcaldía que será publicada no taboleiro e na páxina web municipal, pola que se aprobará a listaxe definitiva de persoas aspirantes admitidas e excluídas. Nesta mesma publicación farase constar o día, hora e lugar en que deberá realizarse o primeiro exercicio de selección. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación e na páxina web municipal. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar aquel se desprenda que non posúen algún dos requisitos, decaerán en todos os dereitos que puideren derivar da súa participación. NOVENA.–TRIBUNAL CUALIFICADOR. A composición do Tribunal adecuarase aos criterios de imparcialidade e profesionalidade, así como aos restantes requisitos previstos ao efecto pola normativa de aplicación (nomeadamente, artigos 60 do Texto Refundido da Lei do estatuto básico do empregado público e 59 da Lei do emprego público de Galicia), e tenderá á paridade entre mulleres e homes. Estará conformado polos/as seguintes integrantes: 1. Presidencia. Titular: Ivaylo Ivanov Santofimia Diaz Valero (traballadora social do Concello de Cee). Suplente: Rocío Hermida Cancela (secretaria municipal do Concello de Cee). 2. Vogais. Titular: Víctor Manuel Castiñeira Castro (técnico de Cultura do Concello de Cee). Suplente: Rosa María Fernández Canosa (interventora municipal do Concello de Cee). Titular: Raquel Ramos Suárez (directora/técnica Gardería Infantil Municipal do Concello de Corcubión). Suplente: Montserrat Castiñeira Lema (técnica Gardería Infantil Municipal do Concello de Corcubión). Titular: Miguel Serafin Majchrzak Tarte (educadora familiar do Concello de Vimianzo). Suplente: Angel Ignacio Arreola Ceresa (ADL Concello de Cee). 3. Secretaría. Titular: Patricia Tellado Campos (auxiliar administrativo do Concello de Cee). Suplente: Manuel Calo Canosa (técnico de Deportes do Concello de Cee). Todos os membros do Tribunal terán voz e voto. De todas as reunións que celebre o Tribunal o/a secretario/a redactará a correspondente acta. Os membros do Tribunal absteranse de intervir e o comunicarán á autoridade convocante, cando concorra algunha das circunstancias previstas ao efecto no artigo 23 da Lei 40/2015, do 1 de outubro, de réxime xurídico do sector público. As persoas aspirantes poderán recusalos cando concorra algunha de ditas circunstancias consonte o establecido no artigo 24 da Lei 40/2015, do 1 de outubro, de réxime xurídico do sector público. O procedemento de actuación do Tribunal axustarase en todo momento ao disposto nestas bases, na Lei 40/2015, do 1 de outubro, de réxime xurídico do sector público e ao resto do ordenamento xurídico. O Tribunal resolverá, por maioría de votos dos seus membros, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas, solicitando, no seu caso, a emisión de informe e/ou opinión especializada por parte das/os asesoras/es que, ao efecto, poidan ter sido requiridas/os. O Tribunal poderá dispoñer a incorporación, nos supostos en que así o estime oportuno, previo acordo formal adoptado ao respecto, e aos efectos da asistencia/colaboración na súa actuación e/ou traballos propios, de asesoras/es, que actuarán con voz e sen voto, limitándose ao exercicio das especialidades técnicas/profesionais en base ás cales foran requiridas/os para o dito asesoramento. A Presidencia do Tribunal adoptará as medidas oportunas para garantir que os exercicios da fase de oposición, que se realicen de forma escrita, sexan corrixidos sen que se coñeza a identidade das persoas aspirantes, utilizando para iso os impresos e/ou procedemento/s adecuado/s. Os membros concorrentes ás sesións do Tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo e normativa concordante e/ou substitutiva. En todo o non previsto nas presentes bases, o procedemento de actuación do Tribunal axustarase ao establecido na normativa aplicable á formación da vontade dos órganos colexiados.  Desenvolvemento do proceso selectivo. O sistema selectivo será o de oposición.9.1. Fase de oposición. A fase de oposición consistirá na superación dos exercicios que a continuación se indican, todos e cada un deles eliminatorios e obrigatorios. A) Primeiro exercicio: de carácter obrigatorio e eliminatorio, consistirá na resolución por escrito dun cuestionario tipo test composto por cen (100) preguntas, máis cinco (5) de reserva, con catro (4) respostas alternativas, sendo só unha delas a correcta, relacionado co contido funcional do posto e coas materias contidas no temario que figura como anexo II destas bases. Teranse en conta as normas de dereito positivo relacionadas co contido do programa que con data límite da data de publicación da convocatoria conten con publicación oficial no boletín ou diario correspondente, aínda que a súa entrada en vigor estea diferida a un momento posterior. As normas de dereito positivo relacionadas co contido do programa que figura no anexo II e que fosen derrogadas parcial ou totalmente serán automaticamente substituídas por aquelas que procedan á súa derrogación parcial ou total, con data límite da data de publicación da convocatoria do presente proceso selectivo. O número de preguntas da parte xeral e da específica virá determinada, de forma aproximada, pola proporción existente entre o número de temas de cada parte. As preguntas de reserva deberán ser contestadas polas persoas aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial darase por non formulada e será substituída pola primeira pregunta de reserva, e así sucesivamente no caso de que houbese máis dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de cento vinte minutos (120) minutos. Para superar este exercicio será preciso acadar un mínimo de cincuenta (50) puntos, sendo a puntuación máxima posible de cen (100) puntos, asignándose un (1) punto por cada resposta correcta e restándose vinte centésimas de punto (0,20) por cada resposta incorrecta. No prazo de dous (2) días hábiles seguintes á celebración do exercicio, publicarase o contido do exercicio e as respostas correctas no mesmo lugar no que que se realizou e na páxina web municipal: www.Cee. gal. B) Segundo exercicio: coñecemento do galego. A proba eliminatoria, e obrigatoria para quen non acredite o nivel CELGA 4, consistirá en traducir un texto, facilitado polo Tribunal inmediatamente antes de celebrarse a proba, e sen axuda de dicionario, do castelán ao galego. Esta proba terá unha duración máxima de sesenta (60) minutos e cualificará ás persoas aspirantes como “apta” ou “non apta”, correspondéndolle ao Tribunal determinar o nivel de coñecementos esixido para acadar o resultado de apta. Quedarán eliminadas do proceso selectivo aquelas persoas aspirantes que non acaden dita cualificación de apta e, en consecuencia, non poderán formar parte da bolsa.9.2. Desenvolvemento das probas. A data e a hora nas que deberá constituírse cada tribunal e nas que dará comezo o primeiro exercicio das probas selectivas convocadas serán determinadas pola Alcaldía na resolución aprobatoria da lista definitiva de persoas aspirantes admitidas e excluídas, que será publicada nos lugares indicados na base Sétima, cando menos con cinco (5) días hábiles de antelación. As persoas aspirantes serán convocadas para cada exercicio nun único chamamento, sendo excluídas da oposición as que non comparecesen, agás nos supostos debidamente xustificados e apreciados libremente polo Tribunal. En todo caso, as causas ou probas xustificativas, formularanse dentro das vinte e catro (24) horas seguintes á celebración do exercicio ao que non compareceran. As mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do Tribunal, xuntando á comunicación o correspondente informe médico oficial. A comunicación deberá realizarse dentro dos dous (2) días hábiles seguintes ao anuncio da data do exame e implicará o consentimento da interesada para permitir o acceso do Tribunal ou do órgano convocante aos datos médicos necesarios relacionados coa súa situación. O Tribunal acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. Unha vez comezada a práctica dos exercicios, o Tribunal poderá requirir en calquera momento das persoas aspirantes a acreditación da súa identidade. As persoas aspirantes poderán realizar o primeiro exercicio da fase de oposición, a súa elección, en calquera das linguas oficiais de Galicia. Se durante o desenvolvemento do proceso selectivo chegase a coñecemento do Tribunal que algunha das persoas aspirantes carece de calquera dos requisitos esixidos na convocatoria, será excluída, previa audiencia da interesada, comunicándoo no mesmo día á autoridade que convocou o proceso selectivo. As puntuacións obtidas polas persoas aspirantes así como as respostas correctas do cuestionario tipo test, publicaranse no lugar onde se realicen as probas e na páxina web do Concello: www.Cee. gal. Concederase un prazo de tres (3) días hábiles para os efectos de alegacións e/ou reclamacións, contados a partir do día seguinte á súa publicación. Á vista das reclamacións que se presenten, e no caso de ser estimadas, realizaranse as oportunas correccións nas puntuacións, publicándose a puntuación definitiva no taboleiro de anuncios e na páxina web municipais. A orde de prelación das persoas aspirantes virá dada pola puntuación acadada no primeiro exercicio da oposición. DÉCIMA.–CUALIFICACIÓN FINAL DO PROCESO SELECTIVO E APROBACIÓN DAS BOLSAS DE EMPREGO TEMPORAL. Ao remate da fase de oposición, publicarase a relación das persoas aspirantes que a superasen. A orde de prelación virá dada pola puntuación acadada no primeiro exercicio da oposición. Finalizado o proceso selectivo, o Tribunal adoptará o acordo propoñendo a relación das persoas aspirantes que integrarán a bolsa de emprego temporal para a categoría de educador/a infantil, ordenadas de maior a menor puntuación obtida. En calquera caso, non poderán formar parte daquela as persoas que non teña superado os exercicios obrigatorios da fase de oposición. Dito acordo farase público no taboleiro de anuncios e na páxina web do Concello, sinalando as puntuacións correspondentes a cada aspirante e con indicación, así mesmo, dos recursos pertinentes. A dita proposta do Tribunal elevarase á Alcaldía, ou órgano competente por delegación, para que dite a resolución aprobando a creación da bolsa de emprego temporal de educador/a infantil, que se fará pública no taboleiro de anuncios e na páxina web do Concello, con indicación dos recursos procedentes. A contratación efectuarase seguindo a orde de puntuación establecida na bolsa de emprego. A inclusión na bolsa de emprego non implicará en ningún caso a adquisición da condición de empregado/a público/a, constituíndo unicamente unha expectativa de dereito de ser chamado/a para ocupar o correspondente posto de traballo, de acordo co previsto nas presentes bases. Se no prazo indicado, o/a solicitada non presenta a documentación requirida, entenderase que renuncia á contratación ou nomeamento, e será excluído/a de a Bolsa de Emprego. Con todo, serán causas xustificativas para non ser excluídos da Bolsa e conservar a orde que ocupase na mesma para efectos de futuras contratacións, as seguintes: a) Estar a traballar para calquera Organismo público ou empresa privada. b) Estar en situación de Incapacidade Temporal, enfermidade xustificada medicamente ou durante as 16 semanas seguintes ao parto. De igual modo, será causa xustificativa a enfermidade moi grave do cónxuxe ou familiar ata 2.º grao de consanguinidade, acreditada por certificado médico e libro de familia. c) Deber inescusable de carácter público ou privado. d) Causa de forza maior apreciada con tal carácter pola Administración. Nestes casos, o solicitado/a dispoñerá dun prazo de 10 días hábiles para xustificar documentalmente algunha das citadas circunstancias, e manterá o seu posto na bolsa de emprego, quedando en situación de suspensión na mesma, non recibindo máis chamamentos ata que comunique por escrito a finalización da situación debidamente xustificada que deu lugar ao rexeitamento do chamamento. Se no citado prazo non achegase a documentación acreditativa, entenderase que renuncia á contratación ou nomeamento, e será excluído/a automaticamente da bolsa de emprego. Outros supostos de exclusión automática da bolsa de emprego serán: a) Falsidade na documentación achegada, apreciada en calquera momento pola Administración. b) A solicitude de baixa voluntaria da bolsa de emprego por parte do traballador. c) Separación do servizo. d) Renunciar á condición de empregado público. DÉCIMA PRIMEIRA.–NORMAS FINAIS.1. Todos os actos administrativos derivados desta convocatoria, así como da actuación do Tribunal, poderán ser impugnados polas persoas interesadas nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante deste.2. As presentes bases e a resolución que as aproba, que pon fin á vía administrativa, poderán ser impugnadas mediante a interposición dos recursos procedentes segundo a lexislación procedimental común e a reguladora da xurisdición contenciosa-administrativa. Todo iso sen prexuízo do que poida exercitar calquera outro que considere procedente. ANEXO I MODELO DE INSTANCIA D./Dna. ……………………………., con documento de identidade n.º ……….…. e domicilio a efectos de notificación e comunicación en …………., C. P. ……………., localidade.……………., teléfono.…….………. e correo electrónico. EXPOÑO: I. Que desexo participar na convocatoria realizada polo Concello de Cee para a constitución da lista de persoas candidatas para a constitución dunha bolsa de técnico especialista en xardín de infancia do Concello de Cee II. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta solicitude), segundo o previsto nas bases reguladoras, que coñezo e acepto; declarando, así mesmo, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. III. Que a documentación que achego xunto con esta solicitude é copia fiel da orixinal, que presentarei no Concello de Cee no momento en que, no seu caso, me sexa requirida ao efecto. Polo exposto, SOLICITO:  Ser admitido/a no dito proceso selectivo, achegando para estes efectos, e con arranxo ao disposto nas súas bases reguladoras, a seguinte documentación:  Copia do DNI, pasaporte ou documento de identificación equivalente e acreditativo da miña nacionalidade.  Copia da titulación requirida para poder formar parte do proceso selectivo, con arranxo ao sinalado nas bases reguladoras.  Documento acreditativo de estar en posesión do CELGA 4, ou equivalente, con arranxo ao sinalado nas bases reguladoras do proceso selectivo.  Si  Non  Como aspirante con discapacidade formalmente recoñecida achego certificación acreditativa da dita condición, nos termos do previsto, para o efecto, nas bases reguladoras. SR. ALCALDESA - PRESIDENTE DO CONCELLO DE CEE (A CORUÑA) ANEXO II TEMARIO PARA O EXERCICIO DA FASE DE OPOSICIÓN Tema 1.–A Constitución española de 1978: Estrutura. Organización territorial do Estado na Constitución: Ideas xerais da administración central, autonómica e local. Tema 2.–O Estatuto de Autonomía de Galicia. Estrutura e contido. Tema 3.–O municipio. Elementos: territorio e poboación. Competencias dos municipios. A provincia. Competencias das provincias. Tema 4.–O goberno municipal. Clases de órganos. O Pleno da Corporación. O alcalde. Os tenentes alcalde. A xunta de goberno local. As comisións informativas. Outros órganos complementarios. Os grupos políticos municipais. Tema 5.–Os dereitos das persoas na Lei do procedemento administrativo común. A protección de datos de carácter persoal. Tema 6.–O acto administrativo: concepto e clases. O procedemento administrativo: iniciación, ordenación, instrución e terminación. Tema 7.–O Real decreto lexislativo 5/2015, do 30 de outubro, polo que se aproba o texto refundido da lei do estatuto básico do empregado público: o persoal ó servizo das administracións públicas. Dereitos e deberes. Adquisición e perda da relación de servizo. Tema 8.–O Convenio Colectivo do Concello de Cee. Tema 9.–Seguridade e saúde no traballo: a Lei de prevención de riscos laborais. Procedementos e medios de seguridade e saúde no traballo. Dereitos e obrigas dos traballadores en materia de prevención de riscos laborais. Tema 10.–O Regulamento de organización e funcionamento das escolas infantís municipais do Concello de Cee. Tema 11.–Regulación e ordenación da educación infantil na Lei Orgánica 8/2013, do 9 de decembro, para a mellora da calidade educativa. A educación infantil, primeira etapa do sistema educativo, obxectivos, organización, estrutura. Tema 12.–A Educación Infantil, modelo educativo. Finalidade e obxectivos fundamentais da etapa. Obxectivos do ciclo 0 - 3 anos. Contido curricular, áreas e ámbitos de experiencia. Marco lexislativo e normativa. Tema 13.–Didáctica da Educación Infantil: Análise dos principios de Intervención Educativa. Principios metodolóxicos da Etapa de Educación Infantil. Principio de actividade. A globalización. A individualidade. A socialización. Principio lúdico e vivencial. Tema 14.–O proxecto educativo do centro (I). Elementos fundamentais: acenos de identidade, obxectivos educativos, principios metodolóxicos, organización interna. Tema 15.–O proxecto educativo do centro (II). Recursos materiais. Recursos humanos. Réxime interior e normas de funcionamento. Iniciativas e proceso para a elaboración do proxecto educativo. Tema 16.–O ingreso da/o nena/o na escola infantil. O período de adaptación. O papel da persoa adulta no proceso de adaptación ao centro infantil. Tema 17.–Relacións coas familias. Canles de comunicación, entrevistas, reunións, informes e formativas. Participación das familias na vida do centro: actividades e iniciativas. Tema 18.–Desenvolvemento, crecemento e maduración. As/os alumnos/as de Educación infantil e o seu desenvolvemento no primeiro ciclo de Educación Infantil. Desenvolvemento evolutivo durante o primeiro ano de vida da/o nena/o. Tema 19.–O desenvolvemento sensorial e perceptivo na etapa 0 - 3 anos. A sensación e percepción como fonte de coñecemento. A percepción como medio para poñer en contacto ao alumno co medio no que se desenvolve. A educación sensorial para coñecer o mundo que lles rodea. Tema 20.–O desenvolvemento motor na etapa 0 - 3 anos. Principais factores que interveñen no desenvolvemento motor da primeira infancia. O dominio corporal: tono, postura, o equilibrio e a coordinación psicomotriz. Lateralidade. Tema 21.–A integración do alumnado con necesidades educativas especiais na Escola de Educación Infantil. Integración Escolar como medio para favorecer os principios de Diversidade e Igualdade. Principio de Normalización. Estratexias Educativas. Adaptacións Curriculares para neno/a con necesidades educativas especiais Tema 22.–A educación para a igualdade como elemento transversal nas estratexias educativas. Tema 23.–A organización dos espazos. Os espazos interior e exterior. Os materiais. O equipamentos e uso dos espazos. Carácter pedagóxico dos espazos. Tema 24.–O tempo como recurso didáctico. A distribución dos tempos. Tema 25.–O patio como elemento educativo. Actividades que deben favorecer os espazos exteriores da escola infantil en 0 - 3 anos. Tema 26.–Factores que interveñen na saúde das/os nenas/os. Conceptos básicos de saúde. Relacións entre saúde e medioambiente. Tema 27.–Saúde e hixiene infantil: prevención das enfermidades infecciosas. Enfermidades transmisibles. Enfermidades frecuentes na etapa 0 – 3 anos. Accidentes e a súa prevención. Tema 28.–Saúde e hixiene infantil: o control de esfínteres. Aspectos a ter en conta na aprendizaxe do control de esfínteres. Tema 29.–A alimentación infantil. Importancia dunha educación alimenticia desde a escola nos primeiros anos de vida. Fase de transición, a incorporación progresiva dos alimentos. A comida como recurso educativo. Desenvolvemento de hábitos na rutina da comida na educación infantil. Tema 30.–Actividade e descanso. O soño como necesidade fisiolóxica básica. Necesidades e ritmos de soño no na etapa 0 - 3 anos. Criterios educativos no tempo de descanso: A hora de durmir. Espazos adecuados para o soño. Tema 31.–O maltrato infantil. Conceptos. Tipoloxía. Intervención. Tema 32.–A importancia do xogo en educación infantil. Características do xogo no ciclo 0 - 3 anos. O xogo funcional ou de exercicio no estadio psicomotor logo simbólico: beneficios e accións. Tipos de xogo: Cesto dos tesouros e xogo heurístico. Tema 33.–O papel da manipulación e a experimentación na construción do coñecemento. A experimentación como principio metodolóxico en educación infantil. Como aprenden os nenos do primeiro ciclo de educación infantil. Contidos curriculares. Tema 34.–A literatura infantil. Narrativa infantil: o conto. A importancia dos contos en educación infantil. O valor dos contos na primeira infancia O conto como recurso motivador para transmitir os contidos escolares. Biblioteca de aula. Tema 35.–Iniciación á linguaxe e comunicación na etapa 0-3 anos. A conquista das primeiras palabras e estruturas gramaticais. Factores que afectan á adquisición da linguaxe na primeira infancia. Tema 36.–Arte, educación na primeira infancia. O arte como linguaxe para expresar emocións. Desenvolvemento da creatividade e a imaxinación a través das experiencias artísticas. Tema 37.–A adquisición da autonomía na etapa 0-3 anos. Como traballar na aula os hábitos de autonomía. A adquisición da autonomía libre, voluntaria e ao seu tempo. Tema 38.–O/a educador/a, un/unha profesional da educación: funcións do/a educador/a en educación infantil. Recursos para crear un ambiente na aula. Papel motivador do proceso de ensino-aprendizaxe. Tema 39.–O Decreto 329/2005, do 28 de xullo, polo que se regulan os centros de menores e os centros de atención á infancia. Tema 40.–A lexislación lingüística no ensino infantil. A Lei de Normalización Lingüística. O Plan Xeral de normalización da lingua galega referente ao ensino. O papel dinamizador da escola. SEGUNDO.–Publicar o texto íntegro das bases reguladoras deste proceso selectivo no Boletín Oficial da Provincia da Coruña (BOP). Así mesmo, publicaranse no taboleiro de anuncios, no Portal de Transparencia: https://sede.cee. gal/opencms/es/portal_transparencia/ e na páxina web municipal: www.cee. gal Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En Cee, 27 de xullo de 2021. A alcaldesa Margarita Lamela Louzán